b'\n_START_ARTICLE_\nSatelliitokeanograafia\n_START_SECTION_\nAreng\n_START_PARAGRAPH_\nSatelliitokeanograafia on \xc3\xbcks kiiremini arenevaid harusid moodsas okeanoloogias ning n\xc3\xbc\xc3\xbcd, kui kliimamuutuse teema on kogu maailmas hoogu kogunud, arvestatakse ookeani uurimist satelliitidelt v\xc3\xa4ga olulise osana ka kliimauuringutes._NEWLINE_Arendust\xc3\xb6\xc3\xb6d uute ja paremate sensorite ehituseks k\xc3\xa4ivad kogu aeg. Paegu k\xc3\xa4ib t\xc3\xb6\xc3\xb6 soolsust ja voolukiirust m\xc3\xb5\xc3\xb5tvate sensorite kallal (2010).\n_START_SECTION_\nTOPEX/Poseidon\n_START_PARAGRAPH_\nVaata ka ingliskeelset artiklit TOPEX/Poseidon_NEWLINE_Ameerika \xc3\x9chendriikide NASA ja prantsuse CNES liitprojekt, mille peamine eesm\xc3\xa4rk oli uurida ookeani topograafiat. Tegutses aastail 1992\xe2\x80\x932006, kokku 13 aastat "puhast"missiooni. Algselt oli satelliidi missioon 3 aastat, kuid venis vajadusel ning enese h\xc3\xa4sti t\xc3\xb5estamisel 13-aastaseks missiooniks. TOPEX/Poseidon oli senini k\xc3\xb5ige suurem ja arvatakse, et ka parim ookeani kosmoseuurmislaev, mis kunagi orbiidile saadetud. 2006 aasta jaanuaris tekkinud juhtimisrike l\xc3\xb5petas satelliidi t\xc3\xb6\xc3\xb6. TOPEX/Poseidon oli esimene, mis varustas teadlasi ookeani globaalse topograafilise pildiga. Satelliit m\xc3\xb5\xc3\xb5tis 1330\xc2\xa0km k\xc3\xb5rguselt 95% usaldusnivooga 3,3\xc2\xa0cm t\xc3\xa4psusega j\xc3\xa4\xc3\xa4vaba ookeanipinda.'